CPAC (電視台)

CPAC，可譯有線電視公共事務台，係加拿大唯一一間嘅英法雙語非牟利私營電視台，由該國嘅多間有線電視台合辦，1992年創立，專門直播政治新聞同製作政經節目，透過有線電視、衛星電視、無線訊號同網上直播。直播過嘅新聞可以喺佢哋嘅網站搵得返，搵到嘅直播都可以揀英文傳譯版、法文傳譯版、或者無翻譯嘅原聲版。

CPAC 嘅成立可以追遡到1960年代未期至1970代初期，加拿大有國會議員提出設立 ｢電子版議事錄｣，將國會議事一字不漏咁記錄落來。個台嘅前身係加拿大廣播公司喺1979至1991年間有獨家廣播權嘅國會議事直播，CBC 亦本來應該係創台成員之一，但係喺創台嘅一年前因為政府撥款不足而停止直播並退出 CPAC 計劃。

呢個台轉過兩次名。創台前本來打算叫 Canadian Parliamentary Channel / Chaîne parlementaire canadienne，1992年 CBC 退出之後改稱 Cable Parliamentary Channel / Chaîne parlementaire par câble，1996年改用而今用緊嘅名，簡寫就一直都保留寫 CPAC。

CPAC 嘅成員目前包括加東嘅通訊業巨頭羅渣士、加西嘅 Shaw、魁省嘅 Videotron、安省同魁省嘅 Cogeco、斯高沙省起家嘅 EastLink 同薩省嘅 Access Communications。

Cable-Satellite Public Affairs Network (C-SPAN)，美國嘅同類機構

加拿大電視台
加拿大政治
英文傳媒